en ja en en en my my en hy my my my en my en my my en my eo my en en pl pl my pl el my my en my my my my my my my id my my my es my my my my my my my my my my my my my my my my my my my my my my en my my my my my my en en en en en en en en en
ကသာမြို. မှ အနုပညာ ရှင် များ
ကြော်ငြာ များ ထည့်သွင်း နိုင် ပါပြီခင်ဗျာ Ph:0931582372,096468455, 07525240
******************
(၁) နှင်းခူး‌ရောဂါအ‌ကြောင်းနှင့်‌ကုသပုံး၊ ဘယ်လိုကာကွယ်ရမလဲဆိုတာ‌ပြောပြ‌ပေးလို့ရပါသလားဆရာ။ ပြီး‌တော့ ပြန်မဖြစ်‌‌အောင်ဘယ်လိုလုပ်ရမလဲဆရာ။
(၂) Eczema ရောဂါကြောင့် စိတ်ဆင်းရဲနေရပါတယ်။ ဖြစ်တာတစ်လလောက် ရှိပါပြီ။ ပြည်ပတိုင်းပြည်မှာရောက်နေတာပါ။ ဒီရောဂါရပ်ပိုင်းဆိုင်ရာဗဟုသုတနဲ့ ရှောင်ရန်-ဆောင်ရန်လေးတွေ သိချင်ပါတယ်။
(၃) Clobetasol Propionate and Neomycin Sulphate Skin Cream (Tenovate GN) contains: Clobetasol Propionate BP 0.05% w/w; Neomycin Sulphate IP 0.5% w/w; Imidurea USPNF (as preservative) 0.3% w/w လိမ်းဆေးအကြောင်းသိပါရစေရှင့်။
အရေပြားမှာပျောက်နိုင်ခဲတဲ့အနာတွေကို Dermatitis အရေပြားနာလို့ ယျေဘုယျခေါ်တယ်။ အများဆုံးဖြစ်တာက Eczema (Atopic dermatitis) နှင်းခူနာ ဖြစ်ပါတယ်။ သူကလဲအမျိုးအစားတွေ များတယ်။
ဘယ်အရွယ်မဆို ဖြစ်တယ်။ ကျား-မမရွေးဖြစ်တယ်။ ၅ နှစ်အောက် ငယ်သူတွေမှာအဖြစ်သိပ်နည်းတယ်။ ငယ်သူတွေဖြစ်ရင် ပျောက်တာများတယ်။ ကြီးမှဖြစ်ရင် မပျောက်နိုင်တာများပြီးမျိုးရိုးလိုက်နိုင်တယ်။ မိသားစုထဲမှာ (အလာဂျီ) ရတတ်သူတွေ ရှိနေမယ်။ ပန်းနာတို့ ဟိုဟာမတည့် ဒီဟာမတည့်ဖြစ်တာတို့ကိုပြောတာပါ။ လူကြီးတွေ ၁ဝဝ မှာ ၁-၂ ယောက်၊ ကလေးဆိုရင် ၅ ယောက်မှာ ၁ ယောက်လောက် ဖြစ်တယ်။ မိန်းကလေးတွေမှာပိုများတယ်။ ကူးစက်ရောဂါ မဟုတ်ပါ။
စဖြစ်လာပုံကလဲတယောက်နဲ့တယောက် မတူတတ်ဘူး။ ဖြစ်မဲ့နေရာမှာနီရဲလာမယ်၊ ယားမယ်၊ ပူလောင်နေမယ်၊ ကုတ်ရင်းကနေအဖူးပေါက်လာ၊ အနာဖြစ်လာနိုင်တယ်။ ကြာတော့ အရေပြားကထူလာမယ်။ ခေါင်းကနေခြေထောက် နှင်းခူနာပေါက်နိုင်တယ်။
ဘာလို့ လာဖြစ်ရသလဲ။ ဆရာဝန်တွေ သိပ်နားမလည်ကြသေးပါ။ မတည့်တာနဲ့ တွေ့ထိတာကနေစတယ်ဆိုတာတော့ သေခြာတယ်။ ဆပ်ပြာ၊ အလှအပပစ္စည်း၊ အဝတ်အစား၊ အစားအသောက်၊ လက်ဝတ်ရတနာ၊ ချွေးထွက်တာ၊ အမှုံအမွှား၊ ဓါတုဆေးရည်၊ လေစိုထိုင်းဆနည်းတာ၊ မတည့်တဲ့ လိမ်းဆေး၊ အဝတ်အစားကြမ်း၊ ချွေး၊ ရာဘာ၊ ပလပ်စတစ် အသုံးအဆောင်၊ ပွတ်တိုက်မှု၊ ဗက်တီးရီးယား၊ တမျိုးမျိုးကိုဆက်တိုက် ကိုင်တွယ် နေရတာတွေကနေ ဖြစ်နိုင်တယ်။ တချို့ကြ ရာသီဥတုနဲ့ ဆိုင်တယ်။ တချို့မှာစိတ်နဲ့ပတ်သက်ပြန်သေးတယ်။
အမျိုးအစားတွေကိုဆေးပညာအရတော့ ခွဲထားတယ်။
1. Atopic dermatitis အများဆုံးအမျိုးအစားဖြစ်တယ်။ ယားမယ်၊ နာတာရှည်တယ်၊ အရေပြားရောင်နေမယ်။ ပေါ်လိုက် ပျောက်လိုက်နေမယ်။ မတည့်သာနဲ့ တွေ့ရင် ပြန်ဖြစ်တဲ့သဘောဘဲ။
2. Contact eczema မတည့်တာနဲ့ ထိတွေ့မှုကနေဖြစ်တဲ့ အမျိုးအစား၊
3. Seborrheic eczema အဆီပြန်နေတာမျိုး။
4.Nummular eczema အဝိုင်းပြားလေးသဏ္ဌာန်ရှိတယ်။
5.Neurodermatitis (simplex chronicus) အသက် ၂ဝ-၅ဝ ကြားအမျိုးသမီးတွေမှာပိုဖြစ်တယ်။ စိတ်ဖိအားနဲ့ပါ ဆက်စပ်တယ်။ အာရုံကြောနဲ့ ဆိုင်တယ်။
6.Stasis dermatitis ခြေထောက်မှာအဖြစ်များတယ်။ သွေးလှည့်ပတ်မှုနဲ့ ဆိုင်တယ်။ သွေးပြန်ကြောထုံးသူတွေမှာ ဖြစ်တယ်။
7.Dyshidrotic eczema (Dyshidrotic dermatitis) လက်ဖဝါး၊ ခြေဖဝါးတွေမှာအဖြစ်များတယ်။
ဆေးကုရတာခက်ပါတယ်။ ယားတာ-ရောင်တာသက်သာအောင်၊ ပိုမဆိုးအောင် လုပ်ပေးရတာများတယ်။
1.လူနေမှုဘဝပုံစံပါ ပြောင်းဘို့ လိုတတ်တယ်။ မတည့်ဘူးလို့ အသေအခြာသိတာကိုရှောင်ပါ။ လက်ရှိအလုပ်ကနေပြောင်းနိုင်ရင် ပြောင်းရမယ်။
2.ဆေးလဲတမျိုးတမျိုးပြောင်းသုံးရတတ်တယ်။ လိမ်းဆေးထဲမယ် ရေနည်းနည်းနဲ့ ဆီများတာမသင့်ဘူး။
3.(ကော်တီကိုစတီရွိုက်) လိမ်းဆေးတွေကရောင်ရမ်းဖြစ်စဉ်ကိုသက်သာစေတယ်။ ဒီဆေးမျိုးတွေကလဲခပ်ပြော့ပြော့၊ ခပ်လတ်လတ် နဲ့ အပြင်စားတွေ ရှိတယ်။
4.သိပ်ယားနေရင် (အင်တီဟစ်တမင်း) စားဆေးတွဲပေးရတယ်။ အိပ်တဲ့သတ္တိပါတာမျိုးဥပမာ Diphenhydramine (Benadryl), Hydroxyzine (Atarax, Vistaril) နဲ့ Cyproheptadineတွေ သုံးသင့်တယ်။
5.တခါတလေ Corticosteroids (Prednisone) စားဆေးပါပေးရတယ်။ ရက်တိုသာသုံးရမယ်။
6.Ultraviolet light therapy ခရမ်းလွန်-ရောင်ခြည်နဲ့လဲကုနိုင်တယ်။
7.Cyclosporineရောဂါပြီးတာကိုသက်ရောက်စေတဲ့ ဆေးမျိုးကိုလဲတခါတလေသုံးနိုင်တယ်။ Coal tar သုံးနိုင်တယ်။
8. FDA ကနေအသိအမှတ်ပြုထားတဲ့ဆေး ၂ မျိုးရှိတယ်။ Tacrolimus (Protopic) နဲ့ Pimecrolimus (Elidel) တွေ ဖြစ်ကြတယ်။ ဒီဆေးတွေကရောဂါပြီးတာကိုသက်ရောက်စေတဲ့ ဆေးမျိုးCalcineurin inhibitors အုပ်စုဝင် ဆေးတွေ ဖြစ်တယ်။ ၂ နှစ်အောက် ကလေးတွေတော့ မပေးသင့်ဘူး။ ကြီးတဲ့သူတွေမျာလဲသတိနဲ့သာသုံးပါ။
• Tenovate-GN cream လိမ်းဆေးဟာ Corticosteroid-responsive dermatosesအရေပြားနာတွေထဲက (စတီရွိုက်) ဆေးနဲ့ သက်သာစေနိုင်တဲ့ အနာတွေအတွက် ဖြစ်တယ်။ နာတာရှည် အနာ၊ ယားနေတာ၊ နီရဲနေတာတွေအတွက် ဖြစ်တယ်။ ပိုးထပ်ဝင်နေတာအတွက် Neomycin Sulphateဆေးပါ ထည့်ထားတယ်။တနေ့ ၂ ကြိမ် လိမ်းရတယ်။အသက် ၁၂ နှစ်အောက် ကလေးတွေ မသင့်ဘူး။ဆေးလိမ်းလို့ မတည့်သူလဲရှိတတ်တယ်။နှလုံးရောဂါတွေနဲ့ သွေးတိုးရှိသူတွေ မသင့်ဘူး။ ဆီးချို၊ ဝက်ရူးပြန်၊ ရေတိမ်၊ လည်ပင်းကြီး-ဟော်မုန်းနည်းသူ၊ အသဲမကောင်းတော့သူ၊ ကျောက်ကပ်မကောင်းသူ၊ စိတ်ရောဂါ ရှိသူတွေနဲ့ မသင့်ဘူး။ မျက်စိထဲမဝင်စေရဘူး။ကိုယ်ဝန်ဆောင်တွေအတွက် Category C သတ်မှတ်ထားတယ်။ မသင့်ဘူး။ အထဲကကလေးကိုထိခိုက်စေနိုင်တယ်။
ဆရာဝန်မပါဘဲလုပ်သင့်တာတွေ ရှိတယ်။
• ခဏခဏရေချိုးတာကောင်းတဲ့ (အိုင်ဒီယာ) မဟုတ်ဘူး။ ရိုးရိုး၊ ခပ်ပြော့ပြော့ ဆပ်ပြာသာသုံးပါ။ ရေခပ်နွေးနွေးသာကောင်းတယ်။
• ရေချိုးပြီးရင် Moisturizer လိမ်းပါ။ Plain petroleum jelly (Vaseline) က ဈေးလဲချိုတယ် ကောင်းတယ်။
• ဆပ်ပြာ၊ ရေမွှေး၊ အလှသုံးပစ္စည်း၊ လက်ဝတ်ရတနာ၊ ပါတ်ဝန်းကျင် အမှုံအမွှားတတ်နိုင်သလောက် ရှောင်ပါ။
• အဝတ်အစားတင်းကြပ်လွန်းတာရှောင်ပါ။ (ကော်တွန်) ပိုသင့်တယ်။
• ယားတဲ့နေရာမှာအေးတာတင်ပေးပါ။
• မတည့်ဘူးသေခြာတဲ့ အစားအစာရှောင်ပါ။
• လက်အိတ်သုံးပါ။
• ချွေးထွက်စေတဲ့အလုပ်မျိုးရှောင်ပါ။
• အခန်းကိုတော့ အေးနေပါစေ။ (အဲယားကွန်း) ကရေငွေ့ဓါတ်နည်းစေတယ်။ အခန်းထဲမှာ Humidifier သုံးပါ။
• အရေပြားသန့်ရှင်းရေးဂရုစိုက်ပါ။
• လေ့ကျင့်ခန်းလုပ်တာနဲ့ တရားထိုင်တာ၊ အလွန်ကောင်းပါတယ်။
၂၄-၁၁-၂ဝ၁၁ သတင်းCure for eczema comes closer to reality ပျောက်ခဲလှတဲ့ နှင်းခူနာအတွက်ဆေးပေါ်နိုင်တော့မည်
ပညာရှင်တွေကနေအဲလိုအနာမျိုး ဖြစ်စေတဲ့ Yeast (ရိစ်) မှိုတမျိုးကိုတွေ့ရှိဖေါ်ထုတ်လာနိုင်လို့ပါ။ ဒါကို Peptides (ပက်ပ်တိုက်) တမျိုးမျိုးနဲ့ ဆေးဖေါ်နိုင်စရာရှိလာပါပြီ။ကလေး၊ လူငယ်၊ လူကြီး၊ ကျာ-မမရွေး ဖြစ်တတ်ကြတဲ့ နာတာရှည် အရေပြားရောဂါအတွက် ဆေးကောင်းလိုနေပါတယ်။ ဗြိတိန်နိုင်ငံမှာကလေး ၂ဝ% မှာ Atopic eczema နှင်းခူနာတမျိုး ဖြစ်ကြတယ်။ လူကြီး ၇% မှာလဲရှိတာကတချို့မှာသေရာပါအနာ ဖြစ်တယ်။
နှင်းခူနာတွေကအရေပြားမှာခြောက်သွေ့၊ ယားယံ၊ ကွာကျတတ်တာမျိုး၊ ပျောက်ခဲတာမျိုး၊ ပေါ်လိုက်-ပျောက်လိုက်၊ နာတာရှည်တယ်။ ဘာလို့ဖြစ်သလဲအသေအခြာမပြောနိုင်ပေမဲ့ Malasseziasympodialis yeast နဲ့ပတ်သက်တာသေခြာတယ်။
လူအတော်များများမှာရောဂါမပေါ်ပေမဲ့ ဒီ (ရိစ်) က ရှိနေတတ်တယ်။ ကြာတော့ အရေပြားအားနည်းလာပြီး၊ အပေါက်အပြဲဖြစ်ရာကနေပိုးကနေရောဂါ ရစေတော့တယ်။ဆွီဒင်မှာရှိတဲ့ Karolinska Institute ကပညာရှင်တွေကနေ (ပက်ပ်တိုက်) ၂၁ မျိုးနဲ့ စမ်းသပ်နေကြတယ်။ ကောင်းနေတဲ့ အရေပြား (ဆဲလ်) တွေကိုလဲမထိခိုက်စေအာင် ကြည့်ရတယ်။ သတ္ကိ ၂ မျိုးရှိတယ်။ (ဆဲလ်) အဖုံးလွှာကိုဖေါက်ဝင်နိုင်တာနဲ့ ပိုးတွေကိုသေစေတာ။
၂၁ မျိုးထဲက ၆ မျိုးဟာ (ရိစ်) တွေကိုသေစေနိုင်တာတွေ့လာရတယ်။ တခြား (ဆဲလ်) တွေကိုမထိခိုက်စေဘူး။ ဆေးအဖြစ်အသုံးချနိုင်ဘို့ရာမေးခွန်းတွေ အများကြီးတော့ ရှိပါသေးတယ်။ ဒါပေမဲ့ အခုလိုဆေးနဲနဲနဲ့ ပိုးကိုသေစေပြီးလူကိုမထိခိုက်တာဟာ (ဖန်းဂတ်စ်) ဆေးဖေါ်ဘို့ အလွန် အလားအလားကောင်းပါတယ်။
အခုတွေ့ရှိချက် အသစ်ကို Society for Applied Microbiology ဂျာနယ်မှာ Letters in Applied Microbiology ဆိုပြီးရေးသားထားတာ ဖြစ်ပါတယ်။
Dr. တင့်ဆွေ
Share on Facebook
by herjulekatha
View 297 times
Posted Date March 5, 2014, 2:41 pm
Modified Date March 5, 2014, 2:41 pm